text: Video: Værnepligtige i Haderslev
  04 august 2014 kl. 12.32
  Mandag mødte 92 nye friske soldater på Haderslev Kaserne. Det er første gang siden 2006, at kasernen har haft værnepligtige.
  80 unge mænd og 12 unge kvinder begyndte mandag på fire måneders værnepligt. De unge ankom på kasernen mellem klokken 10 og 12, og som det første skulle de registreres og i uniform.
  Første gang alle de nye soldater vil være samlet er mandag aften klokken 19. Her skal de høre mere om den uddannelse, de skal til at gennemføre i løbet af de næste fire måneder.
  De unge mænd og kvinders gennemfører deres uddannelse ved Hovedkvartersbataljonen fra Telegrafregimentet.
  
  De friske værnepligtiges første dag. Varighed: 31 sek.
  
  